ร้านบรรยากาศดีๆ เหมือนสวนหลังบ้านนี้ ตั้งอยู่ในซอยริมคลองประปา มาง่ายสุดคือลงทางด่วนแจ้งวัฒนะฝั่งเมืองทอง แล้วเลี้ยวเข้าถนนริมคลองประปา เข้ามาในซอยไม่ลึกเท่าไหร่ก็จะเจอร้านอยู่ทางซ้ายมือ และที่จอดรถขวามือ มีพนง.คอยโบกอยู่ค่ะ

บรรยากาศของร้าน มีให้เลือกนั่งทั้งในห้องแอร์ และข้างนอกร้านที่มีวิวเป็นหญ้าเทียมและน้ำพุ ถ้ามาตอนเย็นแนะนำนั่งข้างนอกเลยค่ะ แต่ถ้ามาก่อนเวลาห้าโมงเย็นอย่างเราดูแล้วนั่งข้างนอกท่าจะร้อน ไม่ไหว

เมนูที่ทานครั้งนี้มี
- ยำแซลม่อน (180 บาท) ร้านเค้ายำมาแซ่บทีเดียว จัดจ้านดีค่ะ
-สลัดเต้าหู้ (130 บาท) เมนูนี้เฮลตี้มาก มีแค่ผักกับเต้าหู้ แต่เราว่าน้ำสลัดไม่เข้าเท่าไหร่ เฉยๆสำหรับเรา
-ริบอายสเต็ก (260 บาท) ดีตรงที่หั่นเนื้อมาให้เรียบร้อย ทานได้สวยๆเลย แต่แนะนำทานตอนเพิ่งเสริฟใหม่ๆนะคะ พอเย็นละแอบเหนียว
-Italian Soda (70บาท) สั่ง บ๊วยโซดา มาเปรี้ยวเลยค่ะ ถ้าใครชอบเปรี้ยวๆซ่าๆ คงชอบ
-Pudding Toast (185 บาท) เมนูของหวานที่นี่แปลกดี ไม่ซ้ำใคร Toastผสมพุดดิ้ง ออกนิ่มๆ ไม่หวานมาก ตานนี้ทานสัก3-4คนถึงจะหมด

อาหารมาเร็ว พนง.ดูแลดี แต่ที่นั่งในห้องแอร์ แต่ละโต๊ะค่อนข้างจะไม่ห่างกันมาก

ถือว่าอาหารราคาไม่แพง no vat, no service charge มากวนใจค่ะ


